JUDr. **Pavol Hamžík** (\* 20. august 1954, Trenčín) je slovenský diplomat, politik a právnik. V rokoch 1996 – 1997 bol ministrom zahraničných vecí SR, v rokoch 1998 – 2001 podpredsedom vlády SR. Pôsobil ako veľvyslanec v Nemecku (1994-1996) a na Ukrajine (2009-2013) , od augusta 2018 je mimoriadnym a splnomocneným veľvyslancom Slovenskej republiky v Maďarsku. V rokoch 1998 až 2002 bol poslancom BR SR. V rokoch 1999 – 2003 bol predsedom Strany občianskeho porozumenia.

Životopis
---------

Hamžík sa narodil v Trenčíne v auguste 1954. V rokoch 1969-1973 navštevoval Gymnázium v Trenčíne. Po absolvovaní Právnickej fakulty Univerzity Komenského (1973-1978) pracoval ako právnik v Ústave mechanizácie odevnej výroby Trenčín. Od roku 1984 pôsobil na rôznych postoch na Federálnom ministerstve zahraničných vecí v Prahe, následne ako konzul na veľvyslanectve ČSSR v Dánsku, ako vedúci vládnej delegácie a Stálej misie SR pri KBSE vo Viedni. V rokoch 1984-1989 bol Hamžík radovým členom Komunistickej strany Československa. Počas pôsobenia v diplomatických službách bol FMZV vyslaný na postgraduálne štúdium na Diplomatickej akadémii v Moskve, kde študoval od septembra 1989 do júna 1991.

Po vzniku Slovenska pracoval v rokoch 1993-1994 ako vedúci vládnej delegácie a Stálej misie SR pri Konferencii o bezpečnosti a spolupráci v Európe a na odzbrojovacích rokovaniach Zmluvy o konvenčných ozbrojených silách v Európe (CFE) a Zmluvy Otvorené nebo vo Viedni. V KBSE pôsobil ako predseda Riadiacej skupiny k vojnovej kríze v bývalej Juhoslávii a ako zástupca SR v Trojke KBSE. V tehto funkcii sa spolupodieľal na vytvorení modalít pre prvé misie KBSE v Kosove, Sandžaku a Vojvodine, ako aj Skopie.

### Tretia vláda Vladimíra Mečiara (1994 – 1998)

Od roku 1994-1996 Hamžík pôsobil ako veľvyslanec Slovenska v Nemecku. Od septembra 1996 do polovice roka 1997 bol členom Hnutia za demokratické Slovensko (HZDS). Dňa 27. augusta 1996 Hamžíka vymenovali za ministra zahraničných vecí SR. Po zmarenom referende o členstve SR v NATO a priamej voľbe prezidenta z funkcie ministra dňa 26. mája 1997 odstúpil. Následne pôsobil v súkromnej sfére ako právnik a manažér.

### Prvá vláda Mikuláša Dzurindu (1998 – 2002)

V roku 1998 bol spoluzakladateľom a členom prípravného výboru Strany občianskeho porozumenia (SOP). Do 26. júna 1999 zastával funkciu prvého podpredsedu, potom ho zvolili za predsedu SOP. V tejto funkcii nahradil Rudolfa Schustera, ktorý sa stal prezidentom SR. V parlamentných voľbách v septembri 1998 bol Pavol Hamžík na kandidátke SOP zvolený za poslanca Národnej rady SR. Od 30. októbra 1998 do 2001 zastával post podpredsedu vlády SR pre európsku integráciu, následne bol v rokoch 2001-2002 za NR SR členom bruselského Konventu o budúcnosti Európy. 

### Návrat do diplomatického zboru

Svoju činnosť SOP ukončila zlúčením so stranou SMER v roku 2003. Strana v dôsledku vnútorného rozpadu už v roku 2002 samostatne nekandidovala v parlamentných voľbách. Pavol Hamžík v rokoch 2002-2006 pôsobil opäť ako právnik a manažér. V roku 2006 nastúpil na ministerstvo zahraničných vecí ako generálny štátny radca, zároveň v rokoch 2007-2008 pôsobil tiež ako poradca ministra zahraničných vecí ako splnomocnenec (šerpa) predsedu vlády SR pre rokovania o Lisabonskej zmluve.

V máji 2009 bol vymenovaný za mimoriadneho a splnomocneného veľvyslanec SR na Ukrajine, kde pôsobil do roku 2013. V rokoch 2014-2018 opätovne pôsobil na MZVEZ ako generálny štátny radca a poradca predsedu vlády pre energetickú bezpečnosť. V roku 2018 bol vymenovaný do funkcie veľvyslanca SR v Maďarsku.

### Akademická činnosť

Pavol Hamžík bol v rokoch 1995-1999 členom Vedeckej rady Univerzity Mateja Bela v Banskej Bystrici. Tu obhájil a bol mu prepožičaný titul docenta, tiež tu pracoval ako prednášajúci. Od roku 2020 pôsoilí ako prednášajúci na Diplomatickej akadémii Právnickej fakulty UK v Bratislave.

Osobný život
------------

Hamžík je ženatý, jeho manželka Dagmar je lekárka. Spolu majú dve dcéry. Aktívne ovláda nemecký, anglický, ruský a český jazyk, dohovorí sa francúzsky, maďarsky, ukrajinsky a dánsky.

Referencie
----------

1. 1 2 3 4 5 6 7   *Veľvyslanec* [online]. mzv.sk, [cit. 2020-03-10]. Dostupné online. Archivované 2019-08-30 z originálu.
2. ↑  TASR. Životopis Pavla Hamžíka. *domov.sme.sk*, 4. máj 2001. Dostupné online [cit. 2017-06-12].
3. ↑  TASR. Kubiš si za poradcu vybral bývalého ministra a vicepremiéra Hamžíka. *SME* (Bratislava: Petit Press), 2006-07-19. Dostupné online [cit. 2020-03-10]. ISSN 1335-4418.

| * z
* d
* u
Veľvyslanci Slovenska v Maďarsku |
| --- |
| 
* Rudolf Chmel (1993 – 1994)
* Eva Mitrová (1994 – 1998)
* Arpád Tarnóczy (1998 – 1999)
* Štefan Markuš (1999 – 2004)
* Juraj Migaš (2004 – 2009)
* Peter Weiss (2009 – 2013)
* Rastislav Káčer (2013 – 2018)
* Pavol Hamžík (2018 – súčasnosť)

 |

| * z
* d
* u
Veľvyslanci Slovenska na Ukrajine |
| --- |
| 
* Robert Harenčár (1993 – 1995)
* Jozef Migaš (1995 – 1996)
* Vasil Grivna (1999 – 2005)
* Urban Rusnák (2005 – 2009)
* Pavol Hamžík (2009 – 2014)
* Juraj Siváček (2014 – 2018)
* Marek Šafin (2018 – súčasnosť)

 |

| * z
* d
* u
Vláda Slovenskej republiky 1994 – 1998 |
| --- |
| Predseda | 
* Vladimír Mečiar

 |  |
| Podpredsedovia | 
* Jozef Kalman
* Sergej Kozlík
* Katarína Tóthová

 |
| Ministri | 
* MDPT SR: Alexander Rezeš / Ján Jasovský
* MF SR: Sergej Kozlík / Miroslav Maxon
* MH SR: Ján Ducký / Karol Česnek / Milan Cagala
* MK SR: Ivan Hudec
* MO SR: Ján Sitek
* MP SR: Peter Baco
* MPSVR SR: Oľga Keltošová / Vojtech Tkáč
* MS SR: Jozef Liščák
* MSPNM SR: Peter Bisák
* MŠ SR: Eva Slavkovská
* MV SR: Ľudovít Hudek / Gustáv Krajči
* MVVP SR: Ján Mráz
* MZ SR: Ľubomír Javorský
* MZV SR: Juraj Schenk / Pavol Hamžík / Zdenka Kramplová
* MŽP SR: Jozef Zlocha

 |

| * z
* d
* u
Ministri zahraničných vecí a európskych záležitostí Slovenskej republiky |
| --- |
| 
* Milan Kňažko (1990 – 1991)
* Ján Čarnogurský (1991 – 1991; ad interim)
* Pavol Demeš (1991 – 1992)
* Milan Kňažko (1992 – 1993)
* Jozef Moravčík (1993 – 1994)
* Eduard Kukan (1994 – 1994)
* Juraj Schenk (1994 – 1996)
* Pavol Hamžík (1996 – 1997)
* Zdenka Kramplová (1997 – 1998)
* Jozef Kalman (1998 – 1998; ad interim)
* Eduard Kukan (1998 – 2006)
* Ján Kubiš (2006 – 2009)
* Miroslav Lajčák (2009 – 2010)
* Mikuláš Dzurinda (2010 – 2012)
* Miroslav Lajčák (2012 – 2020)
* Richard Sulík (2020 – 2020; ad interim)
* Ivan Korčok (2020 – 2021)
* Jaroslav Naď (2021 – 2021; ad interim)
* Ivan Korčok (2021 – 2022)
* Rastislav Káčer (2022 – 2023)
* Miroslav Wlachovský (2023)
* Juraj Blanár (2023 – súčasnosť)
 |
| Ministerstvo zahraničných vecí a európskych záležitostí Slovenskej republiky |

| * z
* d
* u
Veľvyslanci Slovenska v Nemecku |
| --- |
| 
* Klára Novotná Chargé d‘affaires a.i. (1993 – 1994)
* Pavol Hamžík (1994 – 1996)
* Milan Matlák Chargé d’affaires a.i. (1996 – 1998)
* Ján Foltín (1998 – 2005)
* Ivan Korčok (2005 – 2009)
* Igor Slobodník (2009 – 2015)
* Peter Lizák (2015 – 2019)
* Marián Jakubócy (2019 – súčasnosť)

 |

Autoritné údaje: * SNK: 154015
* VIAF: 1486156565716323500005